CELEX: 32016R0758
Language: hr
Date: 2016-02-04 00:00:00
Title: Delegirana uredba Komisije (EU) 2016/758 оd 4. veljače 2016. o izmjeni Uredbe (EU) br. 1315/2013 Europskog parlamenta i Vijeća u pogledu prilagodbe njezina Priloga III. (Tekst značajan za EGP)

14.5.2016   
            
            
               HR
            
            
               Službeni list Europske unije
            
            
               L 126/3
            
         DELEGIRANA UREDBA KOMISIJE (EU) 2016/758
   оd 4. veljače 2016.
   o izmjeni Uredbe (EU) br. 1315/2013 Europskog parlamenta i Vijeća u pogledu prilagodbe njezina Priloga III.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1315/2013 Europskog parlamenta i Vijeća od 11. prosinca 2013. o smjernicama Unije za razvoj transeuropske prometne mreže i stavljanju izvan snage Odluke br. 661/2010/EU (1), a posebno njezin članak 49. stavak 6.,
   budući da:
   
               (1)
            
            
               Uredbom (EU) br. 1315/2013 predviđa se mogućnost prilagodbe indikativnih zemljovida transeuropske prometne mreže (TEN-T) proširene na određene susjedne zemlje na temelju sporazuma na visokoj razini o prometnim infrastrukturnim mrežama između Unije i susjednih zemalja o kojima je riječ.
            
         
               (2)
            
            
               Sporazum na visokoj razini između Unije i zemalja Zapadnog Balkana Albanije, Bosne i Hercegovine, Kosova, bivše jugoslavenske republike Makedonije, Crne Gore i Srbije podržan je 27. kolovoza 2015. na sastanku na vrhu šest zemalja Zapadnog Balkana u Beču o prilagodbi indikativnog proširenja zemljovida sveobuhvatne mreže TEN-T i o utvrđivanju veza u osnovnoj mreži na zemljovidima sveobuhvatne mreže. Sporazum se odnosi na željezničke i cestovne pravce te na luke i zračne luke. Prilagodbom indikativnih zemljovida sveobuhvatne mreže, a posebno utvrđivanjem indikativne osnovne mreže Unija bi mogla lakše usmjeriti svoju suradnju sa Zapadnim Balkanom, među ostalim i u pogledu financijske potpore.
            
         
               (3)
            
            
               Sporazum na visokoj razini između Unije te Islanda i Norveške sklopljen je 30. listopada 2015. u okviru Zajedničkog odbora uspostavljenog Sporazumom o Europskom gospodarskom prostoru, a njime se uređuje prilagodba indikativnog proširenja zemljovida sveobuhvatne mreže TEN-T u tim zemljama. Prilagodba se odnosi na mali broj korekcija zemljovida cestovne mreže te mreža luka i zračnih luka kako bi se točnije prikazalo usklađivanje indikativne mreže TEN-T, u skladu s metodologijom TEN-T (2).
            
         
               (4)
            
            
               Uredbu (EU) br. 1315/2013 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog III. Uredbi (EU) br. 1315/2013 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 348, 20.12.2013., str. 1.
   
   
      (2)  SWD(2013) 542 završna verzija.
   
      PRILOG
      Prilog III. Uredbi (EU) br. 1315/2013 mijenja se kako slijedi:
      
                  1.
               
               
                  Točka 11.1. zamjenjuje se sljedećim:„  ”
            
                  2.
               
               
                  Točka 11.2. zamjenjuje se sljedećim:„  ”
            
                  3.
               
               
                  Točka 11.3. zamjenjuje se sljedećim:„  ”
            
                  4.
               
               
                  Točka 11.4. zamjenjuje se sljedećim:„  ”
            
                  5.
               
               
                  Točka 13.1. zamjenjuje se sljedećim:„  ”
            
                  6.
               
               
                  Točka 13.2. zamjenjuje se sljedećim:„  ”
            
                  7.
               
               
                  Točka 13.3. zamjenjuje se sljedećim:„  ”
            
                  8.
               
               
                  Točka 13.4. zamjenjuje se sljedećim:„  ”